CELEX: 62015CA0484
Language: sk
Date: 2017-03-09 00:00:00
Title: Vec C-484/15: Rozsudok Súdneho dvora (druhá komora) z 9. marca 2017 (návrh na začatie prejudiciálneho konania, ktorý podal Općinski sud u Novom Zagrebu – Chorvátsko) – Ibrica Zulfikarpašić/Slaven Gajer (Návrh na začatie prejudiciálneho konania — Súdna spolupráca v občianskych veciach — Nariadenie (ES) č. 805/2004 — Európsky exekučný titul pre nesporné nároky — Podmienky pre vydanie osvedčenia o európskom exekučnom titule — Pojem „súd“ — Notár, ktorý vydal exekučný príkaz na základe „verejnej listiny“ — Verejná listina)

8.5.2017   
            
            
               SK
            
            
               Úradný vestník Európskej únie
            
            
               C 144/8
            
         Rozsudok Súdneho dvora (druhá komora) z 9. marca 2017 (návrh na začatie prejudiciálneho konania, ktorý podal Općinski sud u Novom Zagrebu – Chorvátsko) – Ibrica Zulfikarpašić/Slaven Gajer
   (Vec C-484/15) (1)
   
   ((Návrh na začatie prejudiciálneho konania - Súdna spolupráca v občianskych veciach - Nariadenie (ES) č. 805/2004 - Európsky exekučný titul pre nesporné nároky - Podmienky pre vydanie osvedčenia o európskom exekučnom titule - Pojem „súd“ - Notár, ktorý vydal exekučný príkaz na základe „verejnej listiny“ - Verejná listina))
   (2017/C 144/10)
   Jazyk konania: chorvátčina
   
      Vnútroštátny súd, ktorý podal návrh na začatie prejudiciálneho konania
   
   Općinski sud u Novom Zagrebu
   
      Účastníci konania pred vnútroštátnym súdom
   
   
      Žalobca: Ibrica Zulfikarpašić
   
      Žalovaný: Slaven Gajer
   
      Výrok rozsudku
   
   
               1.
            
            
               Nariadenie Európskeho parlamentu a Rady (ES) č. 805/2004 z 21. apríla 2004, ktorým sa vytvára európsky exekučný titul pre nesporné nároky, sa má vykladať v tom zmysle, že na notárov v Chorvátsku, ktorí v rámci právomocí zverených vnútroštátnym právom konajú v exekučných konaniach na základe „verejnej listiny“, sa nevzťahuje pojem „súd“ v zmysle tohto nariadenia.
            
         
               2.
            
            
               Nariadenie č. 805/2004 sa má vykladať v tom zmysle, že exekučný príkaz vydaný notárom v Chorvátsku na základe „verejnej listiny“ a voči ktorému nebola vznesená námietka, nemôže byť osvedčený ako európsky exekučný titul, keďže sa netýka nesporného nároku v zmysle článku 3 ods. 1 tohto nariadenia.
            
         
      (1)  Ú. v. EÚ C 389, 23.11.2015.